《长陵晓望》
明代·殷奎

马上东风生晓寒，长陵高处望长安。
丘墟散落人才尽，冈陇分崩王气残。
岁祀几朝修典制，月游无庙著衣冠。
山河百战谁能主，却属渔翁一钓竿。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。